Octavian Luţă, patronul de la firma Xavitel SRL, cel care "reconstruiește" Motelul Capela, este destul de excentric: la petreceri, uneori, îşi aprinde trabucul cu hârtii de 100 de euro. În 2018, Xavitel a achiziţionat unul din cele mai tari branduri ale turismului din Râmnicu Vâlcea cu 4,2 de milioane de lei. Patronul Xavitel este prosperul om de afaceri Octavian Luţă, originar din Berbeşti şi, printre altele, deţine şi câteva zeci de spaţii comerciale, de unde pot fi achiziţionate produse Orange, în Râmnicu Vâlcea şi Bucureşti. De câţiva ani a intrat şi în piaţa dezvoltatorilor imobiliari, construind blocuri de locuinţe în Ostroveni. Firma Xavitel a realizat în 2022 venituri de 100 milioane de lei, o cifră de afaceri de 103 milioane de lei şi un profit de peste 18 milioane de lei. Având 217 salariaţi, Xavitel înregistra la data de 31 decembrie 2022 datorii totale de 38 milioane de lei.
Web Design by DowMedia